**Ministru kabineta noteikumu projekta “Grozījums Ministru kabineta 2010. gada 29. jūnija noteikumos Nr.606 ,,Noteikumi par karavīra un zemessarga uzturdevas kompensācijas apmēru un izmaksāšanas kārtību” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Netiek aizpildīts, pamatojoties uz Ministru kabineta 2009. gada 15. decembra noteikumu Nr.19 “Tiesību akta projekta sākotnējās ietekmes izvērtēšanas kārtība” 5.¹ punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījums Ministru kabineta 2010. gada 29. jūnija noteikumos Nr. 606,,Noteikumi par karavīra un zemessarga uzturdevas kompensācijas apmēru un izmaksāšanas kārtību” izstrādāts, lai nodrošinātu papildu uzturdevu karavīriem un zemessargiem palielinātas slodzes apstākļos, piedaloties militārajās mācībās lauka apstākļos, atbilstoši faktiskajai situācijai jau no militāro mācību pirmās diennakts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Militārā dienesta likuma 49. pants paredz, ka karavīrs dienesta laikā saņem karavīra uzturdevu ar izņēmumu, ka uzturdevu nesaņem, ja viņam piešķirta uzturdevas kompensācija. Ministru kabineta 2010. gada 29. jūnija noteikumu Nr.606 ,,Noteikumi par karavīra un zemessarga uzturdevas kompensācijas apmēru un izmaksāšanas kārtību” (turpmāk – Noteikumi) 3.punkts paredz, ka uzturdevas kompensāciju apmērs ir šāds:3.1. par karavīra dienas pamata uzturdevu – 9,96 *euro*;3.2. par karavīra dienas papildu uzturdevu Nr.1 – 0,64 *euro*;3.3. par karavīra dienas papildu uzturdevu Nr.2 – 2,28 *euro*.Noteikumu 6.6.apakšpunkts šī brīža redakcijā noteic, ka šo noteikumu 3.3.apakšpunktā minēto kompensāciju papildus šo noteikumu 3.1.apakšpunktā minētajai kompensācijai saņem karavīri un zemessargi, kuri ne mazāk par 72 stundām bez pārtraukuma piedalās militārajās mācībās lauka apstākļos, – dienesta pienākumu izpildes dienā.Karavīri, piedaloties militārajās mācībās lauka apstākļos, tiek nodrošināti ar uzturdevu (pārtikas veidā), līdz ar to nesaņem Noteikumu 3.1.apakšpunktā noteikto uzturdevas kompensāciju naudas izteiksmē (9,96 *euro* dienā*).* Aizsardzības ministrijas 2012. gada 3. augusta noteikumu Nr.21-NOT “Militārā dienesta iekārtas reglaments” 179.punkts noteic, ka karavīram pēc iespējas dienā nodrošina astoņu stundu dienestu, bet pirms svētku dienās par vienu stundu īsāku dienestu, izņemot norīkojumus, ārkārtas (operatīvos) uzdevumus, taktisko, lidošanas un šaušanas mācību, pamatapmācības un citu kursu laiku, kas var būt noteikts ilgāks par astoņām stundām.Ņemot vērā minētajos Aizsardzības ministrijas noteikumos ietverto, un no vispārējiem darba tiesību principiem izrietošo, secināms, ka normāla laika darba diena arī karavīram dienesta izpildei ir astoņu stundu darbs, kas atsevišķu dienesta uzdevumu izpildei var būt noteikts ilgāks. No minētā izriet, ka karavīra darba intensitāte nereti var būt augstāka, ņemot vērā dienesta izpildē ieguldītā laika un fiziskās slodzes lielumu.Atbilstoši Nacionālo bruņoto spēku likuma 6.1 panta pirmās daļas 1.punktam, pildot šā likuma 6. pantā noteiktos uzdevumus, cita starpā Nacionālie bruņotie spēki nodrošina vienību kaujas un mobilizācijas gatavību. Vienību kaujas un mobilizācijas gatavība tiek uzturēta, īstenojot regulāras militārās mācības, jo īpaši militārās mācības lauka apstākļos, kas attiecīgi nodrošina pēc iespējas reālistiskākas apmācības, tostarp stiprinot Nacionālo bruņoto spēku karavīru praktiskās sadarbības spējas ar Latvijas Republikā izvietotajiem Ziemeļatlantijas līguma organizācijas dalībvalstu karavīriem.Militāro mācību intensitāte rada paaugstinātu fizisko slodzi, tādējādi arī papildu kaloriju patēriņu jau mācību pirmajā diennaktī, nevis tikai trešajā, tādējādi šī brīža Noteikumu redakcija nesasniedz savu mērķi – nodrošināt karavīram vai zemessargam papildu uzturdevu palielinātas slodzes apstākļos atbilstoši faktiskajai situācijai. |
| 3. | Projekta izstrādē iesaistītās institūcijas un publiskas personas kapitālsabiedrības | Nacionālie bruņotie spēki, Aizsardzības ministrija. |
| 4. | Cita informācija | Noteikumu projekta izpilde tiks nodrošināta Aizsardzības ministrijai (Nacionālajiem bruņotajiem spēkiem) piešķirtā budžeta programmas 22.00.00. “Nacionālie bruņotie spēki” finanšu līdzekļu ietvaros.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nacionālajos bruņotajos spēkos un Latvijas Republikas Zemessardzē dienošie karavīri un zemessargi, kuri norīkoti veikt dienesta pienākumus militārajās mācībās lauka apstākļos ne mazāk par 24 stundām bez pārtraukuma. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Nav attiecināms. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Ministru prezidenta biedrs,

aizsardzības ministrs Artis Pabriks

Jeršova 67071901

sandra.jersova@mil.lv

Dana Pinne, 67335027

dana.pinne@mod.gov.lv